14/12/2017 | Administración LocalMunicipal
Porto do Son
Aprobación do padrón fiscal das taxas pola prestación dos servizos de abastecemento de auga potable e sumidoiros.1º trimestre de 2017

O Alcalde- Presidente do Concello de Porto do Son ditou resolución o 7 de decembro de 2017, aprobando o padrón fiscal da taxa pola prestación do servizo de abastecemento de auga potable e sumidoiros correspondente ao 1º trimestre de 2017, que é do seguinte teor literal: “D. JOSÉ LUIS OUJO POUSO, Alcalde- Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local. Dado que pola Tesourería Municipal elaborouse o padrón fiscal da taxa por subministración de AUGA, SUMIDOIRO, CANON DA AUGA e COEFICIENTE DE VERTEDURA, referido ao 1º TRIMESTRE de 2017. PRIMEIRO: Aprobar o padrón fiscal sinalado, por un importe total de 123.218,58 euros (cento vinte e tres mil douscentos dezaoito euros con cincuenta e oito céntimos), con un total de 4.418 recibos (catro mil catrocentos dezaoito) desglosados nos seguintes conceptos: - Subministración de auga: 64.485,27 euros (sesenta e catro mil catrocentos oitenta e cinco euros con vinte e sete céntimos) - I. V. E.: 6.449,12 eu1ros (seis mil catrocentos corenta e nove euros con doce céntimos) - Sumidoiros: 14.599,33 euros (catorce mil cincocentos noventa e nove euros con trinta e tres céntimos) - Canon da auga: 17.772,86 euros (dezasete mil setecentos setenta e dous euros con oitenta e seis céntimos) - Coeficiente de vertedura 19.912,00 euros (dezanove mil novecentos doce euros). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario, que será único e abranguerá dende o 11 de decembro de 2017 ao 26 de xaneiro de 2018. CUARTO: Advertir que a falta de pago no período voluntario sinalado suporá a esixencia do canon de auga e do coeficiente de vertedura directamente ao contribuínte pola vía de constrinximento pola consellería competente en materia de facenda da Xunta de Galicia e, así mesmo, indicar que a repercusión do canon de auga e do coeficiente de vertedura poderá ser obxecto de reclamación económico- administrativa ante o órgano económico- administrativo da Comunidade Autónoma de Galicia no prazo de un mes dende que se entenda producida a notificación. QUINTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 7 de decembro de 2017. O Alcalde- Presidente, Asdo. José Luis Oujo Pouso.